**Výzva na predkladanie ponúk**

**zákazka s nízkou hodnotou podľa § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov**

**(ďalej „zákon o verejnom obstarávaní, ZVO“)**

**Zákazka na uskutočnenie stavebných prác § 3 ods. 3 zákona**

1. **Identifikácia verejného obstarávateľa § 7 ods. 1 písm. b) ZVO**

Názov: **Obec Balog nad Ipľom**

Sídlo: Hlavná 75, 991 11 Balog nad Ipľom

IČO: 00319228

DIČ: 2021171317

zastúpenie: Ing. Peter Bálint, starosta

E-mail: obec@balognadiplom.sk

Kontaktná osoba pre uvedenú zákazku: Ing. Peter Bálint, starosta, telefón +421 47/48 85 117

Osoba poverená realizovaním prieskumu trhu: Ing. Viktória Jaremková, telefón +421 910 318 308, e-mail: cpk.jaremkova@gmail.com

1. **Názov zákazky**

**„Chodník pri regionálnej ceste II/527 v obci Balog nad Ipľom“**

1. **Opis predmetu obstarávania**

Predmetom zákazky je realizácia stavebných prác na akcii **„Chodník pri regionálnej ceste II/527 v obci Balog nad Ipľom“.**

Navrhovaný chodník SO 02 – Chodník – západ I. je stavebne riešený ako jeden celok. Chodník začína úpravami spevnených plôch pi kostole sv. Mikuláša a končí pri autobusovej zastávke v centre obce. Chodník bude o šírke 1,50 obojstranne lemovaný betónovými obrubníkmi a s povrchom zo zámkovej betónovej dlažby. Jedná sa o úsek, v ktorom sa nachádza spevnená plocha pred kostolom sv. Mikuláša, drevená zvonica, obecný parčík a na konci úseku autobusová zastávka. V rámci budovania chodníka je riešené aj odvodnenie ulice Hlavnej – regionálnej cesty č. II/527 vybudovaním uličných dažďových vpustov zaústených do jestvujúcej dažďovej kanalizácie. Navrhovaná dažďová kanalizácia pozostáva z jednej vetvy DN 300 až 400 mm o celkovej dĺžke 133,65 m, vrátane prípojok dažďových vpustov a žľabov s mrežou. Chodník je v celej trase navrhovaný z betónovej zámkovej dlažby. Dažďová kanalizácia je navrhovaná v súbehu (v koridore) splaškovej kanalizácie, resp. v trase jestvujúcich cestných priekop a tak, aby boli dodržané ochranné pásma tu jestvujúcich inžinierskych sietí. Chodník zo zámkovej dlažby bude o dĺžke 393,46 m a o ploche 553,75 m² vrátane vydláždených vjazdov na pozemky. Riešený chodník je lemovaný od vozovky regionálnej cesty č. II/527, resp. od miestnych komunikácií betónovými chodníkovými (cestnými) obrubníkmi stojatými osadenými v nivelete 17 cm nad úrovňou priliehajúcej vozovky cesty II/527 (počíta sa s pokládkou živičného koberca vozovky z AC 11 o hr. 50 mm). V miestach vjazdov budú obrubníky znížené do nivelety 8 cm nad priľahlú vozovku a nájazd bude upravený asfaltovým betónom úzkym nábehom – klinom o výške 0 až 5 cm, ktoré budú pred pokládkou živičného koberca vozovky odfrézované. Chodník bude od vonkajšej strany lemovaný betónovými záhonovými obrubníkmi a priestor medzi chodníkom a oplotením priľahlých pozemkov bude zatrávnený, resp. vyplnený kamenivom – povrchovo s úpravou triedeného riečneho štrku.

Predmet zákazky sa bude realizovať v zmysle špecifikácie predmetu obstarania uvedenej v *Prílohe č. 3 Výzvy - Výkaz Výmer (Objekt Chodník a objekt Dažďová kanalizácia)*. Odporúča sa vykonanie osobnej obhliadky staveniska, kedy je možné obdržať aj ďalšie informácie od starostu obce.

Predmet zákazky v celom rozsahu je opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ produktu, alebo produkt konkrétneho výrobcu, verejný obstarávateľ umožňuje nahradiť takýto produkt **ekvivalentným produktom** alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré sú uvedené zariadenia určené. Pri produktoch, príslušenstvách konkrétnej značky, môže uchádzač predložiť aj ekvivalenty inej značky v rovnakej alebo vyššej kvalite.

1. **Komplexnosť dodávky – rozdelenie na časti**

Verejný obstarávateľ požaduje dodať celý predmet zákazky, neumožňuje deliť na časti.

1. **Predpokladaná hodnota zákazky**

Predpokladaná hodnota zákazky: **63 000,05 eur bez DPH**

1. **Lehota trvania zmluvy**

Dĺžka trvania zákazky: 18 mesiacov

1. **Miesto poskytnutia stavebných prác**

Stavba bude realizovaná na pozemkoch p.č. C KN 836/1, 841/2, 1372, 1136/2, 1371, 1383/5

E KN 2241, 2244/2, 2237/1, 2237/2. Vlastníkom pozemkov, na ktorých bude stavba realizovaná je Obec Balog nad Ipľom a Banskobystrický samosprávny kraj.

1. **Druh zákazky/typ zmluvy**
* Zákazka na uskutočnenie stavebných prác § 3 ods. 3 zákona o verejnom obstarávaní
* Výsledkom postupu vo verejnom obstarávaní bude Zmluva o dielo uzatvorená podľa Obchodného zákonníka v platnom znení.
* Táto zmluva nadobudne platnosť dňom jej podpísania obidvomi účastníkmi zmluvy a účinnosť deň po dni jej zverejnenia.
* Uchádzač nie je povinný predložiť návrh zmluvy ako súčasť ponuky. Na podpis zmluvy bude vyzvaný úspešný uchádzač. Zmluvné podmienky určil verejný obstarávateľ a tvoria *Prílohu č. 2 Výzvy – Návrh zmluvy o dielo*. Predložením ponuky uchádzač vyjadruje súhlas so zmluvnými podmienkami.
1. **Zdroje financovania a platobné podmienky**
* Verejný obstarávateľ neposkytne zálohové platby na dodanie predmetu zákazky. Úhrada ceny diela bude vykonaná bankovým prevodom na základe predloženia faktúr za vykonané dodávky a práce v štyroch fakturačných celkoch. Cena fakturovaných prác a dodávok v rámci prvého fakturačného celku nebude nižšia ako 25% z ceny diela bez DPH.
* Predmet obstarania bude realizovaný z vlastných zdrojov verejného obstarávateľa.
1. **Podmienky účasti**

**Od uchádzača sa na preukázanie osobného postavenia vyžaduje:**

* V súlade s § 32 ods. 1 písm. e) ZVO doklad o oprávnení dodávať tovar, poskytovať službu alebo uskutočňovať stavebné práce v rozsahu, ktorý zodpovedá predmetu zákazky.
* V súlade s § 32 ods. 1 písm. f) ZVO že nemá uložený zákaz účasti vo verejnom obstarávaní potvrdený konečným rozhodnutím v SR.

Podmienky účasti podľa § 32 ods. 1 písm. e) uchádzač môže preukázať:

* odkazom, resp. link na elektronickú databázu, kde si verejný obstarávateľ preverí požadované informácie a uchádzač nie je povinný predložiť doklad v ponuke. ([www.orsr](http://www.orsr), [www.zrsr.sk](http://www.zrsr.sk), zoznam hospodárskych subjektov )
* U uchádzača nesmie existovať dôvod na vylúčenie podľa § 40 ods. 6 písm. f) ZVO (existencia konfliktu záujmov). Uchádzač preukáže túto skutočnosť čestným vyhlásením, ktoré tvorí *Prílohu č. 4 výzvy – Čestné vyhlásenie*.
1. **Obsah ponuky**
	* 1. **Formulár cenovej ponuky - Identifikačné údaje uchádzača** **a návrh na plnenie kritérií na vyhodnotenie ponúk** (*Príloha č. 1 Výzvy): 1x originál podpísaný uchádzačom alebo oprávnenou osobou konať za uchádzača a opatrený pečiatkou (ak sa používa). Ak uchádzač nie je platiteľom DPH, na túto skutočnosť upozorní a v ponuke uvedie cenu celkom alebo sken v prípade elektronického predloženia ponuky*
		2. **Ocenený Výkaz výmer** *(Príloha č. 3 Výzvy) ocenený uchádzačom: 1 x originál podpísaný uchádzačom alebo oprávnenou osobou konať za uchádzača a opatrený pečiatkou (ak sa používa)* *alebo sken v prípade elektronického predloženia ponuky*
		3. **Doklady/dokumenty** *(Príloha č. 4 Výzvy)**podľa bodu 10 tejto výzvy: 1 x originál podpísaný uchádzačom alebo oprávnenou osobou konať za uchádzača a opatrený pečiatkou (ak sa používa) alebo sken v prípade elektronického predloženia ponuky.*
2. **Lehota a podmienky na predkladanie a otváranie ponúk**

Lehota na predloženie cenovej ponuky uplynie dňa: **05.11.2020 čas 14:00 hod.**

Verejný obstarávateľ akceptuje možnosť predloženia ponuky v tlačenej alebo v elektronickej forme. Verejný obstarávateľ preferuje doručenie v tlačenej podobe. V prípade úspešného uchádzača, ktorý predložil ponuku elektronicky, bude tento vyzvaný, aby predložil svoju ponuku v originálnom vyhotovení, vrátane originálu alebo overenej kópie dokladu o oprávnení dodávať tovar, uskutočňovať stavebné práce alebo poskytovať služby.

V prípade doručenia ponuky poštou alebo osobne, ponuka musí byť vložená v nepriehľadnom obale, na ktorom z vonkajšej strany musí byť uvedené:

* názov a adresa osoby poverenej vykonaním verejného obstarávania: **Centrum prvého kontaktu, Ing. Viktória Jaremková, Komenského 3, 990 01 Veľký Krtíš**
* obchodné meno a adresa uchádzača
* **„Balog nad Ipľom - chodník - NEOTVÁRAŤ“**

V prípade doručenia ponuky elektronicky na adresu: cpk.jaremkova@gmail.com uvedie uchádzač v predmete správy text: **„Balog nad Ipľom - chodník“.** Verejný obstarávateľ akceptuje možnosť predloženia ponuky v tlačenej alebo v elektronickej forme.

Otváranie ponúk sa uskutoční dňa **05.11.2020 čas 14:30 hod.** Verejný obstarávateľ umožňuje uchádzačom, ktorí predložili ponuky v lehote na predkladanie ponúk, účasť na otváraní, resp. sprístupnení ponúk. Každú ponuku verejný obstarávateľ označí poradovým číslom v tom poradí, v akom bola predložená. Verejný obstarávateľ overí neporušenosť ponúk, ponuky otvorí resp. sprístupní, zverejní obchodné mená, sídla alebo miesta podnikania všetkých uchádzačov a ich návrhy na plnenie kritéria, ktoré sa dajú vyjadriť číslom, určeného verejným obstarávateľom. Ostatné údaje uvedené v ponukách sa nezverejňujú. Uchádzač, ktorý predložil ponuku v lehote na predkladanie ponúk, môže byť zastúpený osobou oprávnenou zúčastniť sa na otváraní resp. sprístupnení ponúk. Uchádzač (fyzická osoba), štatutárny orgán alebo člen štatutárneho orgánu uchádzača (právnická osoba) sa preukáže na otváraní resp. sprístupnení ponúk preukazom totožnosti. Poverený zástupca uchádzača sa preukáže preukazom totožnosti a splnomocnením na zastupovanie.

1. **Vyhodnocovanie ponúk**

Termín a miesto vyhodnocovania ponúk: **05.11.2020 čas 15:00 hod.** na adrese uvedenej v bode 12, v priestoroch Centra prvého kontaktu pre podnikateľov. Vyhodnotenie ponúk uchádzačov je neverejné. Verejný obstarávateľ bude vyhodnocovať ponuky uchádzačov, ktoré splnili podmienky účasti a požiadavky verejného obstarávateľa na predmet zákazky. Úspešným uchádzačom bude vyhodnotený uchádzač, ktorého ponuka bude obsahovať najnižšiu cenu (celkom v EUR s DPH).

Verejný obstarávateľ oznámi všetkým uchádzačom, ktorých ponuky sa vyhodnocovali informáciu o výsledku vyhodnotenia ponúk. Úspešnému uchádzačovi oznámi, že jeho ponuka sa prijíma. Ostatným uchádzačom, ktorých ponuky sa vyhodnocovali bude doručené oznámenie o neúspešnosti ponúk s uvedením poradia uchádzačov a dôvodov, pre ktoré ich ponuka nebola prijatá.

1. **Kritériá na vyhodnotenie ponúk**

Víťazom súťaže sa stane uchádzač, ktorého ponuka bude obsahovať najnižšiu cenu (celkom s DPH).

Navrhovaná cena predmetu zákazky musí byť stanovená podľa zákona č. 18/1996 Z. z. o cenách v znení neskorších predpisov a uvedená v zložení:

- Navrhovaná zmluvná cena bez DPH

- Sadzba a výška DPH

- Navrhovaná zmluvná cena vrátane DPH

- Ak uchádzač nie je platcom DPH, uvedie to v ponuke

Spôsob hodnotenia kritérií: ponuky sa budú vyhodnocovať poradovým systémom. Ponuke s najnižšou cenou bude priradené prvé miesto, ostatným ponukám druhé, tretie, atď. Najúspešnejšou ponukou sa stane ponuka, ktorá sa umiestni na prvom mieste, ostatné ponuky sa stanú neúspešnými ponukami.

1. **Podmienky súťaže**

Záruka na stavebné dielo sa požaduje minimálne 36 mesiacov počítaných od prevzatia diela alebo jeho časti podľa obchodných podmienok zmluvy.

1. **Lehota viazanosti ponuky**

Lehota viazanosti ponuky uplynie dňa **04.12.2020.**

1. **Ďalšie informácie**

Verejný obstarávateľ si vyhradzuje právo na základe výsledkov tohto postupu zadávania zákazky neuzavrieť zmluvu a zrušiť použitý postup zadávania zákazky. Verejný obstarávateľ môže zrušiť použitý postup zadávania zákazky z nasledovných dôvodov:

* nebude predložená ani jedna ponuka,
* ani jeden uchádzač nesplní podmienky účasti,
* ani jedna z predložených ponúk nebude zodpovedať určeným požiadavkám vo výzve na predkladanie ponúk,
* ak sa zmenili okolnosti, za ktorých sa vyhlásilo toto verejné obstarávanie

Námietky nie je možné podať pri postupe podľa § 117 podľa § 170 ods. 7, bod b).

1. **Konflikt záujmov**

Verejný obstarávateľ je povinný zabezpečiť, aby v celom procese tohto postupu zadávania zákazky nedošlo ku konfliktu záujmov, ktoré by viedlo k narušeniu alebo obmedzeniu hospodárskej súťaže alebo porušeniu princípu transparentnosti a princípu rovnakého zaobchádzania v tomto verejnom obstarávaní. V prípade identifikovania existencie konfliktu záujmov kedykoľvek v tomto postupe zadávania zákazky verejným obstarávateľom, tento prijme primerané opatrenia a vykoná nápravu pre jeho odstránenie. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie tohto postupu zadávania zákazky alebo úprava jej povinností a zodpovednosti s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, vylúči verejný obstarávateľ v súlade s ustanovením § 40 ods. 6 písm. f) ZVO uchádzača, ktorého sa konflikt záujmov týka, z tohto postupu zadávania zákazky. Uchádzač preukáže túto skutočnosť čestným vyhlásením, ktoré tvorí *Prílohu č. 4 Výzvy – Čestné vyhlásenie.*

*V Balogu nad Ipľom, dňa 28.10.2020*

*Ing. Peter Bálint, starosta, v.r.*

**Prílohy Výzvy:**

* Príloha 1 Formulár cenovej ponuky
* Príloha 2 Návrh zmluvy
* Príloha 3 Výkaz výmer
* Príloha 4 Čestné vyhlásenie
* Príloha 5 Projektová dokumentácia